*****

ΚΑΝΟΝΙΣΜΟΣ (ΕΟΚ) αριθ. 1953/82 ΤΗΣ ΕΠΙΤΡΟΠΗΣ

της 6ης Ιουλίου 1982

περί καθορισμού ειδικών όρων για την εξαγωγή ορισμένων τυρών σε ορισμένες τρίτες χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 17 παράγραφος 4 πρώτο εδάφιο,

τον κανονισμό (ΕΟΚ) αριθ. 2931/79 του Συμβουλίου της 20ής Δεκεμβρίου 1979 περί συνδρομής, κατά την εξαγωγή, γεωργικών προϊόντων που δύνανται να τύχουν ειδικής μεταχειρίσεως κατά την εισαγωγή σε τρίτη χώρα (3), και ιδίως το άρθρο 1 παράγραφος 2,

Εκτιμώντας:

ότι οι κυβερνήσεις της Αυστρίας, της Ισπανίας και της Ελβετίας εφαρμόζουν, κατά την εισαγωγή ορισμένων τυρών, επιβαρύνσεις ή ειδικό καθεστώς με σκοπό να καλυφθεί η διαφορά μεταξύ των εσωτερικών τιμών και των τιμών που εφαρμόζονται στο διεθνές εμπόριο αφενός ή/καί να περιορισθούν οι εισαγόμενες ποσότητες αφετέρου·

ότι, μετά από τη σύναψη συμφωνιών στο πλαίσιο της ΓΣΔΕ μεταξύ της Κοινότητος και των χωρών αυτών, προβλέπεται ότι ορισμένοι τυροί κοινοτικής παραγωγής έχουν κατά την εισαγωγή τους στις χώρες αυτές πιο ευνοϊκή μεταχείριση από ό,τι τα ίδια προϊόντα τα οποία εισάγονται από άλλες τρίτες χώρες·

ότι πρέπει, σε πνεύμα διοικητικής συνεργασίας και για να επιτραπεί στις αρμόδιες υπηρεσίες των χωρών προορισμού να προβούν ταχέως στον εκτελωνισμό, να καθοριστεί ένα καθεστώς τίτλων που θα συνοδεύουν τα εμπορεύματα· ότι η χρησιμοποίηση του τίτλου αποτελεί πλεονέκτημα για τον εξαγωγέα· ότι πρέπει να εξασφαλιστεί ότι δεν θα χορηγείται καμία επιστροφή φόρου πιο υψηλού από εκείνον που προβλέπεται για την εξαγωγή με προορισμό τις χώρες αυτές·

ότι πρέπει να προβλέπεται η χρήση του τίτλου, επίσης, όταν ορισμένοι τυροί εξάγονται άνευ επιστροφής στις προαναφερθείσες χώρες·

ότι πράγματι, προκειμένου να εξασφαλιστεί η εξαγωγή των τυρών αυτών στην Αυστρία, την Ισπανία και την Ελβετία, εφαρμόζονται οι κανονισμοί (ΕΟΚ) αριθ. 1324/68 (4), (ΕΟΚ) αριθ. 1579/70 (5), (ΕΟΚ) αριθ. 2074/73 (6) και ΕΟΚ) αριθ. 102/78 (7) της Επιτροπής · ότι οι κανονισμοί αυτοί έχουν τροποποιηθεί πολλές φορές για να προσαρμοστούν στην εξέλιξη και στις ποικιλίες των συνθηκών αποδοχής στις χώρες αυτές· ότι, στο εξής, για την επίτευξη σαφήνειας και διοικητικής αποτελεσματικότητας, πρέπει να πραγματοποιηθεί μια κωδικοποίηση των εν λόγω κανονισμών και να γίνουν ορισμένες βελτιώσεις που η πείρα απέδειξε απαραίτητες·

ότι, για να έχουν το χρόνο οι αρμόδιες αρχές να προσαρμοστούν στις καινούριες απαιτήσεις, πρέπει να υπάρξει μία λογική προθεσμία μεταξύ της ημερομηνίας ενάρξεως ισχύος του παρόντος κανονισμού και της ημερομηνίας εφαρμογής τους·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατόπιν αιτήσεως του εξαγωγέα, εκδίδεται, ανάλογα με την περίπτωση, ένας από τους τίτλους που αναφέρονται στο άρθρο 2 για την εξαγωγή των τυρών που δηλώνονται σ' αυτό, προς την Αυστρία, την Ισπανία ή την Ελβετία.

Άρθρο 2

1. Για όλους τους τυρούς που εξάγονται στην Αυστρία ο τίτλος προς έκδοση συμφωνεί με το υπόδειγμα που αναφέρεται στο παράρτημα Ι.

2. Για τους τετηγμένους τηρούς, που υπάγονται στη διάκριση 04.04 Δ ΙΙ του Κοινού Δασμολογίου, και οι οποίοι εξάγονται στην Αυστρία, ο τίτλος προς έκδοση συμφωνεί με το υπόδειγμα του παραρτήματος ΙΙ Α.

3. Για τους τυρούς που αναφέρονται στο παράρτημα ΙΙ Β, που εξάγονται στην Ελβετία, ο τίτλος προς έκδοση συμφωνεί με το υπόδειγμα του παραρτήματος ΙΙ Γ.

4. Για τους τυρούς που αναφέρονται στο παράρτημα ΙΙΙ Α, που εξάγονται στην Ισπανία, ο τίτλος προς έκδοση συμφωνεί με το υπόδειγμα του παραρτήματος ΙΙΙ Β.

5. Για άλλους τυρούς εκτός από εκείνους που αναφέρονται στο παράρτημα ΙΙΙ Α, οι οποίοι εξάγονται στην Ισπανία, ο τίτλος προς έκδοση συμφωνεί με το υπόδειγμα του παραρτήματος ΙΙΙ Γ.

Άρθρο 3

1. Οι τίτλοι εκδίδονται από την αρμόδια αρχή, η οποία καλείται στο εξής οργανισμός εκδόσεως, και ορίζεται από κάθε Κράτος μέλος. Η αρχή αυτή φυλάσσει ένα αντίγραφο του τίτλου.

2. Ο οργανισμός εκδόσεως εκδίδει τους τίτλους των οποίων το υπόδειγμα αναφέρεται στο παράρτημα ΙΙΙ Γ μόνο κατόπιν υποβολής δηλώσεως σύμφωνα με το υπόδειγμα του παραρτήματος IV, υπογεγραμμένης από τον εξαγωγέα.

3. Ο οργανισμός εκδόσεως αριθμεί κάθε τίτλο. Τα αντίγραφα φέρουν τον ίδιο αριθμό με το πρωτότυπο.

Άρθρο 4

Ο τίτλος ισχύει μόνο για την ποσότητα που αναγράφεται σ' αυτόν. Εντούτοις, ποσότητα που διαφέρει κατά 5 %, κατ' ανώτατο όριο, από εκείνη που αναγράφεται στον τίτλο θεωρείται ότι καλύπτεται από αυτόν.

Άρθρο 5

1. Το πρωτότυπο και ένα αντίγραφο του τίτλου πρέπει να κατατίθενται για θεώρηση στο τελωνείο όπου έγιναν οι διατυπώσεις εξαγωγής που αφορούν τους τυρούς, οι οποίοι αποτελούν το αντικείμενο του τίτλου, εντός 60 ημερών από την επομένη της ημερομηνίας εκδόσεως του τίτλου.

2. Το τελωνείο, που αναφέρεται στην παράγραφο 1, θέτει τη θεώρησή του στο πρωτότυπο και στο αντίγραφο του τίτλου μόνο εφόσον τα έγγραφα αυτά έχουν κατατεθεί εντός της προθεσμίας που αναφέρεται στην παράγραφο 1 υπό την προϋπόθεση ότι η τρίτη χώρα προορισμού που σημειώνεται στη δήλωση εξαγωγής καί, κατά περίπτωση, στο έγγραφο που χρησιμοποιήθηκε για το δικαίωμα επιστροφής, αντιστοιχεί στη χώρα για την οποία έχει εκδοθεί ο τίτλος.

3. Μετά από τη θεώρηση, το πρωτότυπο και το αντίγραφο του τίτλου επιστρέφονται στον ενδιαφερόμενο.

4. Όταν οι αρμόδιες αρχές της χώρας προορισμού ζητούν έλεγχο εκ των υστέρων, ο οργανισμός εκδόσεως τις πληροφορεί, το συντομότερο, για το αποτέλεσμα του πραγματοποιηθέντος ελέγχου.

Άρθρο 6

1. Με την επιφύλαξη των διατάξεων του άρθρου 20 του κανονισμού (ΕΟΚ) αριθ. 2730/79 της Επιτροπής (1), το αντίγραφο του τίτλου, του οποίου υπόδειγμα αναφέρεται στα παραρτήματα Ι, ΙΙ και ΙΙΙ, δεόντως θεωρημένο από τις τελωνειακές υπηρεσίες της τρίτης χώρας προορισμού, στο τετράγωνο που προβλέπεται για το σκοπό αυτό, θεωρείται σαν απόδειξη, όπως προβλέπεται στο εν λόγω άρθρο παράγραφος 3.

2. Καμία επιστροφή κατά την εξαγωγή ενός φόρου ανώτερου από εκείνον που προβλέπεται για την εξαγωγή τυρών στην Αυστρία, την Ελβετία ή την Ισπανία, δεν μπορεί να χορηγηθεί εφόσον το έγγραφο, που χρησιμοποιήθηκε κατά την τήρηση των τελωνειακών διατυπώσεων εξαγωγής για το δικαίωμα της επιστροφής, προσδιορίζει αντίστοιχα την Αυστρία, την Ελβετία ή την Ισπανία, σαν χώρα προορισμού.

Άρθρο 7

1. Τα Κράτη μέλη θεσπίζουν τις αναγκαίες διατάξεις για τον έλεγχο της παραγωγής, της συνθέσεως και της ποιότητας των προϊόντων για τα οποία έχει εκδοθεί ο τίτλος.

2. Τα Κράτη μέλη θεσπίζουν τις αναγκαίες διατάξεις για την εξασφάλιση της τηρήσεως της δηλώσεως που αναφέρεται στο άρθρο 3 παράγραφος 2. Οι ελάχιστες τιμές προσδιορίζονται στο παράρτημα V.

Άρθρο 8

1. Τα έντυπα, των οποίων το υπόδειγμα αναφέρεται στα παραρτήματα Ι, ΙΙ και ΙΙΙ, αποτελούνται από ένα πρωτότυπο και τουλάχιστον δύο αντίγραφα.

2. Η έκδοση των εντύπων που προβλέπονται από τον κανονισμό αυτό εναπόκειται στα Κράτη μέλη. Οι διαστάσεις των εντύπων είναι 210 x 297 χιλιοστά.

3. Τα έντυπα εκδίδονται και συμπληρώνονται σε μία από τις επίσημες γλώσσες της Κοινότητος που ορίζεται από τις αρμόδιες αρχές στο Κράτος μέλος εξαγωγής. Συμπληρώνεται είτε στη γραφομηχανή είτε χειρογράφως· στην τελευταία αυτή περίπτωση, πρέπει να συμπληρώνονται με μελάνι και με κεφαλαία γράμματα.

Άρθρο 9

Οι κανονισμοί (ΕΟΚ) αριθ. 1324/68, (ΕΟΚ) αριθ. 1579/70, (ΕΟΚ) αριθ. 2074/73 και (ΕΟΚ) αριθ. 102/78 καταργούνται.

Άρθρο 10

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 2 Αυγούστου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 6 Ιουλίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 140 της 20. 5. 1982, σ. 1.

(3) ΕΕ αριθ. L 334 της 28. 12. 1979, σ. 8.

(4) ΕΕ αριθ. L 215 της 30. 8. 1968, σ. 25.

(5) ΕΕ αριθ. L 172 της 5. 8. 1980, σ. 26.

(6) ΕΕ αριθ. L 211 της 1. 8. 1973, σ. 8.

(7) ΕΕ αριθ. L 16 της 20. 1. 1978, σ. 8.

(1) ΕΕ αριθ. L 317 της 12. 12. 1979, σ. 1.

ΠΑΡΑΡΤΗΜΑ ΙΙ Β

Τυροί που δύνανται, κατά την εξαγωγή τους στην Ελβετία, να αποτελέσουν το αντικείμενο του τίτλου του οποίου υπόδειγμα υπάρχει στο παράρτημα ΙΙ Γ

1.2 // // // Κλάση του Κοινού Δασμολογίου

// Προϊόντα

// // // ex 04.04 Ε Ι β) 5 // Butterkaese Danbo Edam Elbo Esrom Fontal Fontina Fynbo Galantine Gouda Havarti Italico Maribo Molbo Mimolette Samsoe Saint-Paulin Tilsit Tybo Άλλοι τυροί περιεκτικότητος σε λιπαρές ουσίες κατά βάρος ξηράς ύλης ίσης ή ανωτέρας του 30 % και περιεκτικότητος σε ύδωρ επί της άνευ λίπους ύλης ανωτέρας του 52 % και κατωτέρας ή ίσης του 67 %. // //

ΠΑΡΑΡΤΗΜΑ ΙΙΙ Α

Τυροί που δύνανται, κατά την εξαγωγή τους στην Ισπανία, να αποτελέσουν το αντικείμενο του τίτλου του οποίου υπόδειγμα υπάρχει στο παράρτημα ΙΙΙ Β

1.2 // Roquefort Ricotta Fromage de chevre Camembert Brie Taleggio Maroilles Coulommiers Carre de l'Est Reblochon Pont-l'Eveque Livarot // Muenster (Munster) Saint-Marcellin Neufchatel Limburger Romadour Herve Harzer Fromage de Bruxelles Stracchino Crescenza Robiola

ΠΑΡΑΡΤΗΜΑ V

Ελάχιστη τιμή για την εξαγωγή ορισμένων τυριών στην Ισπανία

Οι τιμές, ανά 100 κιλά καθαρού βάρους, δεν πρέπει να είναι κατώτερες από:

- 27 258 ισπανικές πεσέτες για τους τυρούς Emmental και Gruyere σε ακέραια μορφή, που υπάγονται στη διάκριση 04.04 Α Ι a ) 1 του ισπανικού δασμολογίου,

- 28 549 ισπανικές πεσέτες για του τυρούς Emmental και Gruyere σε τεμάχια, συσκευασμένους σε κενό, βάρους ανώτερου του 1 κιλού, που υπάγονται στη διάκριση 04.04 Ι b) 1 του ισπανικού δασμολογίου,

- 29 446 ισπανικές πεσέτες για τους τυρούς Emmental και Gruyere σε τεμάχια, συσκευασμένους σε κενό, βάρους ίσου ή κατώτερου του 1 κιλού και ανώτερου των 75 γραμμαρίων, που υπάγονται στη διάκριση 04.04 Α Ι c) 1 του ισπανικού δασμολογίου,

- 22 482 ισπανικές πεσέτες για τους τυρούς που φέρουν πράσινα στίγματα στη μάζα, που υπάγονται στη διάκριση 04.04 C 2 του ισπανικού δασμολογίου,

- 25 131 ισπανικές πεσέτες για τους τηγμένους τυρούς που παράγονται από Emmental η από Gruyere, που υπάγονται στη διάκριση 04.04 D I d) και b) του ισπανικού δασμολογίου,

- 25 382 ισπανικές πεσέτες, για τους τηγμένους τυρούς που παράγονται από Emmental η από Gruyere, που υπάγονται στη διάκριση 04.04 D I c) του ισπανικού δασμολογίου,

- 22 143 ισπανικές πεσέτες για τους άλλους τηγμένους τυρούς που υπάγονται στη διάκριση 04.04 D 2 a) του ισπανικού δασμολογίου,

- 22 387 ισπανικές πεσέτες για τους άλλους τηγμένους τυρούς που υπάγονται στη διάκριση 04.04 D 2 b) του ισπανικού δασμολογίου,

- 22 626 ισπανικές πεσέτες για τους άλλους τηγμένους τυρούς που υπάγονται στη διάκριση 04.04 D 2 c) του ισπανικού δασμολογίου,

- 25 988 ισπανικές πεσέτες για τους τυρούς Parmigiano Reggiano, Grana Padano, Pecorino και Fiore Sarolo, που υπάγονται στη διάκριση 04.04 G I a) 1 του ισπανικού δασμολογίου,

- 21 977 ισπανικές πεσέτες για τον τυρό Cheddar, επεξεργασίας μικρότερης από τρείς μήνες, που υπάγεται στη διάκριση 04.04 G I b) 1 του ισπανικού δασμολογίου,

- 23 255 ισπανικές πεσέτες για τον τυρό Cheddar, επεξεργασίας μεγαλύτερης από τρείς μήνες, που υπάγεται στη διάκριση 04.04 G I b) 1 του ισπανικού δασμολογίου,

- 23 695 ισπανικές πεσέτες για τους τυρούς Provolone, Asiago, Cacioravallo και Ragusano, που υπάγονται στη διάκριση 04.04 G I b) 2 του ισπανικού δασμολογίου,

- 22 936 ισπανικές πεσέτες για τους τυρούς Edam Ολλανδίας πρώτης ποιότητας, ελάχιστης περιεκτικότητας σε λιπαρές ουσίες, 40 % κατά βάρος επί της ξηράς ύλης, επεξεργασίας επτά έως οκτώ εβδομάδων, που υπάγονται στη διάκριση 04.04 G I b) 3 του ισπανικού δασμολογίου,

- 23 134 ισπανικές πεσέτες για τους τυρούς περιεκτικότητας κατά βάρος σε ύδωρ επί της άνευ λίπους ύλης ανώτερης του 62 % και κατώτερης ή ίσης του 72 %, που υπάγονται στη διάκριση 04.04 G I b) 5 του ισπανικού δασμολογίου,

- 23 134 ισπανικές πεσέτες για τους τυρούς περιεκτικότητας κατά βάρος σε ύδωρ επί της άνευ λίπους ύλης ανώτερης του 72 %, τους συσκευασμένους σε πακέτα με καθαρό περιεχόμενο κατώτερο ή ίσο με 500 γραμμάρια, που υπάγονται στη διάκριση 04.04 G I c) 1 του ισπανικού δασμολογίου.